proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 29 de xullo de 1996 pola que se convocan axudas para a toma de participación no capital de sociedades mercantís.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/12/1996

Advertido erro, na referida orde publicada no DOG nº 155, do 8 de agosto de 1996, procede efectua-la seguinte corrección:
Na páxina 7.574, artigo 11º, no título, onde di: «Prestación de solicitudes», debe dicir: «Presentación de solicitudes».
96-8820
CORRECCIÓN de erros.-Orde do 20 de setembro de 1996 pola que se clasifica como mixta a Fundación José Otero-Carmela Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/12/1996

Advertido erro na devandita orde, publicada no DOG nº 199, do xoves 10 de outubro de 1996, cómpre face-la oportuna corrección:
Na páxina 8.990, punto 4, onde di: «... Antonio Liñares Seco como secretario...», debe dicir: «... Antonio Linares Seco como secretario...».
8850
ORDE do 30 de outubro de 1996 pola que se autoriza o cambio de titularidade do centro privado Colegio Internacional Sek-Atlántico de Poio (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/1996

Examinado o expediente incoado por Antonio Palacios Mata, director do centro privado Colegio Internacional Sek-Atlántico de Poio (Pontevedra), en solicitude de cambio de titularidade do devandito centro.
Resultando que mediante escritura pública notarial de cesión de titularidade, outorgada ante o notario do Ilustre Colexio de Madrid Federico Paredero del Bosque Martín, a entidade mercantil Profesores reunidos, S.A. cede a súa titularidade, para tódolos efectos, a favor de Sek-Atlántico, S.L.
Resultando que o expediente foi tramitado pola Delegación Provincial de Educación e Ordenación
Universitaria de Pontevedra, que se uniron a este os documentos esixidos e que a petición recibiu informe da Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro (BOE do 27), o Decreto 133/1995, do 10 de maio (DOG do 22), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado Colegio Internacional Sek-Atlántico de Poio (Pontevedra) a favor de Sek-Atlántico, S.L., con tódolos dereitos e obrigas contraídos pola cesionista Profesores Reunidos, S.A., sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 30 de outubro de 1996.
Celso Currás Fernández
Conselleiro de Educación e Ordenación Universitaria
8639
RESOLUCIÓN do 7 de novembro de 1996, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado Nuestra Señora del Pilar de Foz (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/1996

Examinado o expediente incoado pola titularidade do centro privado Nuestra Señora del Pilar de Foz (Lugo) no que solicita a ampliación dunha unidade do segundo ciclo de educación infantil.
Resulta que o expediente foi tramitado pola Delegación Provincial de Educación e Ordenación Universitaria de Lugo, que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro) e demais disposicións complementarias.
Considérase que o devandito centro privado ten autorización ou clasificación definitiva para impartir educación preescolar.
Considérase que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá nos centros solicitantes.
Esta dirección xeral resolveu:
Autorizarlle ampliación dunha unidade do segundo ciclo de educación infantil ó centro privado que se relaciona no anexo da presente resolución, e facer constar que, para a posta en funcionamento desta, a titulación do profesorado deberá axustarse ó establecido no Real decreto 1004/1991.
Santiago de Compostela, 7 de novembro de 1996.
Severino Somoza Gómez
Director xeral de Centros e Inspección Educativa
ANEXO
Provincia de Lugo.
Concello: Foz.
Localidade: Foz.
Enderezo: Virgen del Pilar, 27.
Denominación: Nuestra Señora del Pilar.
Titular: Religiosas Terciarias Franciscanas.
Nivel: educación infantil-2º ciclo.
Unidades de que constaba: 2
Unidades novas autorizadas: 1
Total de unidades autorizadas: 3
8648
ORDE do 7 de novembro de 1996 pola que se concede autorización definitiva, para a súa apertura e funcionamento, no nivel de educación infantil-2º ciclo ó centro privado Landro-Viveiro de Viveiro (Lugo), do que se relacionan os demais datos no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/12/1996

Examinado o expediente incoado pola titularidade do centro privado Landro-Viveiro de Viveiro (Lugo) en solicitude de autorización definitiva, para a súa apertura e funcionamento, no nivel de educación infantil-2º ciclo no dito centro.
Resultando que o expediente foi tramitado pola Delegación Provincial de Educación e Ordenación Universitaria de Lugo que o envía cos informes emitidos pola Inspección de Educación e pola Unidade Técnica.
Vistos o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26), o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22), e a Orde do 20 de setembro de 1995 (DOG do
15 de decembro), que desenvolve o devandito decreto, e demais disposicións complementarias.
Considerando que o centro reúne os requisitos necesarios de acordo coas disposicións vixentes na materia.
Esta consellería,
DISPÓN:
Concédelle autorización definitiva, para a súa apertura e funcionamento, para unha unidade de educación infantil-2º ciclo ó centro privado Landro-Viveiro de Viveiro (Lugo), facendo constar que a titulación do profesorado deberá axustarse ó disposto no Real decreto 1004/1991.
Santiago de Compostela, 7 de novembro de 1996.
Celso Currás Fernández
Conselleiro de Educación e Ordenación Universitaria
ANEXO
Provincia de Lugo.
Concello: Viveiro.
Localidade: Viveiro.
Enderezo: Nicolás Cora, 60.
Denominación: Landro-Viveiro.
Titular: Sociedad Cooperativa Limitada Colegio Landro.
Nivel: educación infantil-2º ciclo.
Unidades que se autorizan: 1
8638
RESOLUCIÓN do 4 decembro de 1996, da Dirección Xeral de Universidades e Investigación, pola que se fai pública a relación provisional de beneficiarios das accións de apoio económico ós estudiantes universitarios que se citan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/1996

Rematado o proceso de selección das solicitudes de axuda para accións de apoio económico ós estu
diantes universitarios, correspondente ós anexos III e VIII da Orde do 9 de maio de 1996 pola que se convocan as citadas accións, (DOG nº 100, do 22 de maio), procede, atendendo á proposta elaborada pola comisión avaliadora prevista no artigo 3 da devandita orde, facer pública a relación provisional de beneficiarios, de conformidade coas respectivas bases. En consecuencia, esta dirección xeral,
RESOLVE:
Primeiro.-Facer pública a relación provisional de beneficiarios das accións de apoio económico ós estudiantes universitarios convocadas pola Orde do 9 de maio de 1996 (DOG nº 100, do 22 de maio), que a continuación se indican:
-Premios fin de carreira da Comunidade Autónoma de Galicia para alumnos universitarios que rematen os estudios no ano 1996, (anexo III).
-Bolsas de residencia para a realización de estudios universitarios de 1º, 2º ou 3º ciclo, no curso 1996-97, en centros da Comunidade Autónoma destinadas ós galegos que residan fóra de Galicia e ós seus descendentes, (anexo VIII).
Segundo.-As ditas relacións provisionais estarán expostas nos taboleiros de anuncios da Consellería de Educación e Ordenación Universitaria, das súas delegacións provinciais e dos vicerrectorados de estudiantes das tres universidades de Galicia.
Terceiro.-Contra esta resolución poderase formular reclamación no prazo de dez (10) días naturais contados desde o día seguinte ó da publicación desta resolución no Diario Oficial de Galicia. As reclamacións presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 4 de decembro de 1996.
José Manuel Touriñán López
Director xeral de Universidades e Investigación
7647
RESOLUCIÓN do 17 de novembro de 1996, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario de bacharelato no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/1996

Conforme o artigo sétimo da Orde do 3 de outubro de 1996 pola que se convocan os premios extraordinarios de bacharelato para alumnos que rematasen os seus estudios de bacharelato no curso 1995-1996, esta dirección xeral,
RESOLVEU:
Primeiro.-Facer pública a composición do tribunal que deberá xulga-las probas para a concesión do premio extraordinario de bacharelato, que figura no anexo desta resolución.
Segundo.-Os membros do tribunal terán dereito a percibir axudas de custos e gastos de locomoción no caso de que se teñan que desprazar da súa residencia oficial, de acordo co Decreto 292/1990, do 24 de maio.
Terceiro.-O número de premios que se poden conceder na convocatoria do curso 1995-1996 na Comunidade Autónoma de Galicia é de vintesete (27).
Santiago de Compostela, 17 de novembro de 1996.
Severino Somoza Gómez
Director xeral de Centros e Inspección Educativa
ANEXO
Tribunal titular:
-Presidente: Emilio Pérez Sánchez, inspector de educación.
-Vocais: Constantino Freire Llamas, inspector de educación.
Modesto Hermida García, inspector de educación.
José Ramón Pereiró Rodríguez, inspector de educación.
Fermín Álvarez Lata, inspector de educación.
Samuel Lago Fernández, inspector de educación.
Jaime Santoalla Varela, inspector de educación.
Francisca Penalonga Teijeiro, profesora de educación secundaria.
Mª Ángeles Franqueira Gómez, profesora de educación secundaria.
Arturo Fernández Novo, profesor de educación secundaria.
Francisco Trillo Pérez, profesor de educación secundaria.
Francisco de la Iglesia Trigo, profesor de educación secundaria.
Tribunal suplente:
-Presidenta: Concepción Otero Vázquez, inspectora de educación.
-Vocais: Jesús Expósito García, profesor de educación Secundaria.
Anxo González Guerra, profesor de educación secundaria.
Javier Torrado Vázquez, profesor de educación secundaria.
Mario Juiz López, profesor de educación secundaria.
Ana Garrido Rodríguez, profesora de educación secundaria.
Manuela Iglesias López, profesora de educación secundaria.
Camilo Pacios Simón, profesor de educación secundaria.
Carmen Alba Puente, profesora de educación secundaria.
Mª Carmen Lorenzo Ribagorda, profesora de educación secundaria.
Andrés Vilán Pérez, profesor de educación secundaria.
Margarita Simón López, profesora de educación secundaria.
8939
ORDE do 13 de febreiro de 1996 pola que se recoñece a escola de tempo libre Quercus.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 10/12/1996

O Decreto 313/1995, do 23 de novembro, que regula o recoñecemento das escolas de tempo libre, establece no seu artigo 3 que o recoñecemento das escolas de tempo libre e a aprobación dos seus programas de formación, correspóndelle á Consellería de Familia, Muller e Xuventude.
Examinado o expediente promovido por Marta María Matilla Cortés, en nome e representación da sociedade mercantil Ocio Galicia, S.L., no que solicita o recoñecemento e a aprobación dos programas de formación da escola de tempo libre Quercus, a Dirección Xeral de Xuventude efectúa proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 313/1995, do 23 de novembro). Por todo isto,
DISPOÑO:
1º. Recoñecerlle á escola de tempo libre Quercus a condición de escola de tempo libre ó aproba-los programas de formación propostos para os niveis primeiro (monitores/as de actividades de tempo libre, especialistas en aire libre e natureza e medio ambiente) e segundo (directores/as de actividades de tempo libre e directores/as de campos de traballo) fixados no Decreto 313/1995, do 23 de novembro.
2º. Ordena-la inscrición da escola de tempo libre Quercus no rexistro de escolas de tempo libre dependente da Dirección Xeral de Xuventude, correspondéndolle o número G.17.
3º. A Consellería de Familia, Muller e Xuventude expedirá os títulos acreditativos correspondentes ás ensinanzas impartidas pola escola de tempo libre Quercus, sempre de acordo co establecido no Decreto 313/1995, do 23 de novembro, quedando esta supeditada á supervisión e inspección ordenadas no artigo 3 do dito decreto.
Santiago de Compostela, 13 de febreiro de 1996.
Manuela López Besteiro
Conselleira de Familia, Muller e Xuventude
9095
RESOLUCIÓN do 15 de outubro de 1996, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia do acordo da comisión mixta paritaria, en funcións da comisión deliberadora, prevista no convenio colectivo de ámbito provincial para o sector de materiais e prefabricados da construcción, para a corrección de erros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/12/1996

Visto o texto do acordo asinado o día 17 de setembro de 1996, pola comisión mixta paritaria, en funcións de comisión deliberadora, prevista no convenio colectivo para o sector materiais e prefabricados da construcción (código 2700395), da pro
vincia de Lugo, integrada polas representacións da Asociación Provincial de Empresarios da Construcción e das centrais sindicais UGT, USO e CC.OO., mediante o que se acorda a subsanación de erros no texto do convenio, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta delegación provincial,
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do dito acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de outubro de 1996.
Manuel Bande Díaz
Delegado provincial de Lugo
NOTA: as correccións xa están feitas no convenio.
8630
DECRETO 426/1996, do 29 de novembro, polo que se aproba a bandeira do Concello de Foz (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/12/1996

O Concello de Foz (Lugo) considerou conveniente adoptar unha bandeira propia na que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasón e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos en bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola comisión heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de novembro de mil novecentos noventa e seis,
DISPOÑO:
Artigo único.-Aproba-la bandeira do Concello de Foz (Lugo), que quedará organizada do seguinte xeito: tres franxas horizontais de igual tamaño, verde a superior, branca a central e azul a inferior.
Santiago de Compostela, vintenove de novembro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7640
ORDE do 22 de novembro de 1996 pola que se autoriza o cambio de denominación do centro privado concertado Nebrija, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/1996

Examinado o expediente incoado por José María Bouzo Argibay, en nome e representación de Colegio San Miguel, S.L. e outros titular do centro privado Nebrija, de Vigo (Pontevedra), en solicitude de cambio de denominación do devandito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a este os documentos esixidos e que a petición recibiu informe favorable da Inspección de Educación e da propia delegación provincial.
Resultando que o referido centro ten a correspondente autorización para impartir ensinanzas.
Vistos o Real decreto 401/1979, do 13 de febreiro (BOE do 8 de marzo), o Real decreto 2377/1985, do 18 de decembro (BOE do 27), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22), Orde do 20 de setembro de 1995 (DOG do 15 de decembro), e demais disposicións complementarias.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería dispón:
Autoriza-lo cambio de denominación do centro privado concertado Nebrija de Vigo (Pontevedra) que pasará a denominarse San Miguel 2.
O cambio de denominación non afectará ó réxime de funcionamento do centro.
Santiago de Compostela, 22 de novembro de 1996.
Celso Currás Fernández
Conselleiro de Educación e Ordenación Universitaria
9222
ORDE do 19 de novembro do 1996 pola que se fixan os prezos de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/12/1996

A Ley 13/1991, do 9 de decembro, de tasas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estos prezos entenderanse, con IVE incluído.
Santiago de Compostela, 19 de novembro do 1996.
José María Hernández Cochón.
Conselleiro de Sanidade e Servicios Sociais
ANEXO I
Interacción psicosomática na clínica de atención primaria: 1.877 pesetas.
Adolescentes galegos. Indicadores de risco dos comportamentos disociais: 1.920 pesetas.
9303
ORDE do 21 novembro de 1996 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 19/12/1996

A lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1.-Quedan aprobados os prezos de venda ó público das publicacións editadas por esta consellería que se relacionan no anexo.
2.-Estos prezos entenderanse, se é o caso, co IVE incluido.
Santiago de Compostela, 21 de novembro de 1996.
Jesús Pérez Varela
Conselleiro de Cultura e Comunicación Social
ANEXO
Luigi Nono,caminante ejemplar: 1.200 ptas.
Ana Mendieta: 3.500 ptas.
Christian Boltanski.Advento e outros tempos: 3.500 ptas.
Arnulf Rainer: 3.000 ptas.
Medardo Rosso: 3.800 ptas.
Congreso Vicente Risco: 2.100 ptas.
Xaime Quesada Blanco: 800 ptas.
Ana Diz,Carmen Hermo, Pablo Orza, Susana Trillo: 800 ptas.
Catálogo de impresos de José Cornide en el Archivo del Reino de Galicia: 1.000 ptas.
La Iglesia de Santiago de Compostela en la E. Media: el cabildo catedralicio(1100-1400): 1.000 ptas.
Sanatorio Marítimo de Oza: instrumentos descriptivos: 4.000 ptas.
A Capela do Santo Cristo de Ourense: 2.000 ptas.
Carlos Areán: a doazón dun coleccionista: 1.500 ptas.
Arqueoloxía, informes 1989: 1.590 ptas.
La Real Audiencia de Galicia y el Archivo del Reino: 4.000 ptas.
Museo do Castro de Viladonga: 1.000 ptas.
II Encuentro sobre el Camino de Santiago: 1.800 ptas.
Memorias del Camino a Compostela: 2.500 ptas.
9096
RESOLUCIÓN do 2 de decembro de 1996, da Dirección Xeral de Centros e Inspección Educativa, pola que se lle autoriza a ampliación dunha unidade ó centro privado de educación especial Unidad de Diagnóstico y Tratamiento de Niños Autistas y Psicóticos de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/12/1996

Examinado o expediente incoado pola titularidade do centro privado de educación especial Unidad de Diagnóstico y Tratamiento de Niños Autistas y Psicóticos, de Culleredo, no que solicita a ampliación dunha unidade no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes emitidos pola Inspección de Educación e pola unidade técnica.
Vistos o Real decreto 334/1985, do 6 de marzo, de ordenación da educación especial (BOE do 16), a orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de
réxime xeral non universitario (BOE do 26) e demais disposicións complementarias.
Considerando que o centro reúne os requisitos necesarios de acordo coas disposicións vixentes na materia.
Esta dirección xeral resolveu:
Autoriza-la ampliación dunha unidade ó centro privado de educación especial que se relaciona no anexo da presente resolución.
Santiago de Compostela, 2 de decembro de 1996.
Severino Somoza Gómez
Director xeral de Centros e Inspección Educativa
ANEXO QUE SE CITA
Provincia da coruña.
Concello: Culleredo.
Localidade: Culleredo.
Enderezo: Castelo, 33.
Denominación: Unidad de Diagnóstico y Tratamiento de Niños Autistas y Psicóticos.
Titular: Asociación de Padres de Niños Autistas y Psicóticos.
Nivel: educación especial.
Unidades de que constaba: 4 de autistas.
Unidades novas autorizadas: 1 de autistas.
Total de unidades autorizadas: 5 de autistas.
9018
DECRETO 276/1996, do 4 de xullo, polo que se asumen os medios persoais do Hospital Militar da Coruña traspasados pola Administración Central do Estado á Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/07/1996

Por Real decreto 1432/1996, do 7 de xuño, traspásanse á Comunidade Autónoma de Galicia os medios persoais adscritos ó Hospital Militar da Coruña.
Procede en virtude do citado traspaso, asumir expresamente os ditos medios persoais, de acordo co marco normativo vixente, asignándoos ós órganos correspondentes da Administración autonómica.
Por isto, por proposta do conselleiro da Presidencia e Administración Pública, logo de deliberación do Consello da Xunta na súa reunión do día catro de xullo de mil novecentos noventa e seis,
DISPOÑO:
Artigo 1º.-Asunción dos medios persoais traspasados.
Quedan asumidos os medios persoais do Hospital Militar da Coruña traspasados pola Administración Central do Estado á Comunidade Autónoma de Galicia polo Real decreto 1432/1996, do 7 de xuño.
Artigo 2º.-Adscrición e asignación dos medios persoais traspasados.
1. Adscríbense ó Servicio Galego de Saúde os medios persoais asumidos a que fai referencia o artigo anterior.
2. A Consellería de Sanidade e Servicios Sociais e o organismo autónomo Servicio Galego de Saúde exercerán, no marco das súas respectivas competencias, as funcións que viña desempeñando o Ministerio de Defensa, sen prexuízo das competencias que correspondan a outras consellerías de acordo coas disposicións vixentes.
3. Os órganos do Servicio Galego de Saúde exercerán as atribucións e competencias que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Sanidade e Servicios Sociais para dictar cantas disposicións sexan necesarias para o desenvolvemento e execución do presente decreto e para adopta-las medidas necesarias para a plena efectividade e executividade práctica dos medios persoais traspasados.
Segunda.-O presente decreto entrará en vigor o mesmo día da súa publicación no Diario Oficial de Galicia.Santiago de Compostela, catro de xullo de mil novecentos noventa e seis.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
5440
RESOLUCIÓN do 20 de xuño de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000822/96 interposto por Videlba, Sociedad Cooperativa Limitada.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1996

O 29 de maio de 1996, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000822/96, interposto por Videlba, Sociedad Cooperativa Limitada contra resolución da Consellería de Educación e Ordenación Universitaria do 14 de marzo, na que se desestima a solicitude de autoriza-lo funcionamento dunha 2ª unidade de 1º de Educación Primaria, para o curso 1996-1997.
En consecuencia, esta secretaría xeral acordou nesta data e de conformidade co disposto no artígo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 20 de xuño de 1996.
Máximo García Serrano
Secretario xeral da Consellería de Educación e Ordenación Universitaria
5009
RESOLUCIÓN do 20 de xuño de 1996, da Dirección Xeral de Marisqueo e Acuicultura, pola que se desenvolven determinados aspectos da Orde do 29 de marzo de 1996 pola que se regula a expedición de licencias para practica-la pesca marítima de recreo dentro das augas interiores da Comunidade Autónoma de Galicia, e se fixan as zonas do litoral onde se poderá practica-la pesca submarina.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 12/07/1996

A orde do 29-3-1996 fai referencia a que as persoas que pretendan realizar pesca submarina nas zonas reservadas (Art. 12) ou inmersión en zonas prohibidas ou reservadas (Art.15) deberán notificarllo á correspondente delegación territorial da Consellería de Pesca, Marisqueo e Acuicultura, polo menos con dous días hábiles de anticipación.
Ante as dúbidas xurdidas polas diferentes posibilidades de interpretación dos dous artigos citados e de acordo co establecido na disposición derradeira primeira, esta dirección xeral,
RESOLVE:
1. As notificacións a que fan referencia os artigos 12 e 15 da orde citada axustaranse ó modelo recollido como anexo a esta resolución e presentaranse no rexistro da delegación territorial correspondente da Consellería de Pesca, Marisqueo e Acuicultura. Igualmente, aceptarase a notificación practicada mediante fax.
2. A práctica das notificacións realizarase cunha anticipación mínima de dous días hábiles, e máxima de quince días hábiles.
3. Con carácter xeral, a validez das notificacións será dunha semana, agás no período comprendido entre o 15 de xuño e o 15 de setembro, no que terán validez quincenal.
4. De acordo co establecido na Orde de 29.3.96, as notificacións recibidas nas delegacións territoriais deberánselles comunicar ás confrarías do ámbito territorial correspondente, e, ademais, á Subdirección Xeral de Protección dos Recursos e ó posto da Garda Civil da zona.
Santiago de Compostela, 20 de xuño de 1996.
Amancio Landín Jaraiz
Director xeral de Marisqueo e Acuicultura
ANEXO
Notificación pola que se fai saber que D./Dª ..., con DNI nº ..., con domicilio en (1) ..., R/ ... piso ... provincia de ... e nº de licencia (2) ... vai realizar
pesca submarina/inmersión (3) na zona (4) ... o/os días ... en horario de (5) ...
(Lugar, data, sinatura)
(1) Localidade.
(2) Só no caso de pesca submarina.
(3) Rísquese o que non proceda.
(4) O máis detallada posible.
(5) Especificar mañá ou tarde, ou ambas.
5376
ORDE do 10 de xuño de 1996 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1996

O artigo 2 da Orde do 26 de novembro de 1993 (DOG do 23-12-1993) establece que se lles validará o curso de profesor especialista en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados acreditativos de que teñen superado os ciclos elemental e superior de galego das escolas oficiais de idiomas.
As persoas que se relacionan nesta orde reúnen eses requisitos.
Por iso,
DISPOÑO:
Artigo único.
1. Valídaselle-lo curso de especialización en lingua galega ás seguintes persoas:
Fernández Suárez, María del Carmen
Pérez Naveira, María del Carmen
2. A Consellería de Educación e Ordenación Universitaria expedirálle-los correspondentes diplomas acreditativos.
Disposición derradeira
Única. Facúltase a Dirección Xeral de Política Lingüística da Consellería de Educación e Ordenación Universitaria para dicta-las instruccións necesarias para o desenvolvemento desta orde.
Santiago de Compostela, 10 de xuño de 1996.
Celso Currás Fernández
Conselleiro de Educación e Ordenación Universitaria
5067
RESOLUCIÓN do 13 xuño de 1996, da Dirección Xeral de Universidades e Investigación, pola que se fai pública a composición da comisión avaliadora das axudas convocadas para accións de apoio económico ós estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1996

Por Orde do 9 de maio de 1996, (DOG nº 100, do 22 de maio), convócanse axudas para accións de apoio económico ós estudiantes universitarios españois matriculados nunha das tres universidades galegas durante o curso 1995/1996, así como para os galegos que residan fóra de Galicia e os seus descendentes que queiran cursar estudios universitarios nunha das tres universidades galegas no curso 1996-1997, e establécese que a Dirección Xeral de Universidades e Investigación procederá a nomear unha comisión avaliadora, facendo pública a súa composición con anterioridade á resolución da convocatoria.
Por todo iso, esta dirección xeral,
RESOLVEU:
Facer pública a composición da comisión avaliadora das axudas para accións de apoio económico ós estudiantes universitarios, que queda integrada polas persoas que de seguido se relacionan:
-Presidente: Eleutino Álvarez Álvarez, subdirector xeral de Universidades.
-Vocais:
Manuel González Sarceda, vicerrector de Estudiantes e Servicios da Universidade da Coruña.
Amelia Paz González Méndez, vicerrectora de Estudiantes da Universidade de Santiago de Compostela.
José Ángel Vázquez Barquero, vicerrector de Innovación Educativa e Estudiantes da Universidade de Vigo.
Xavier Valiño García, xefe do Servicio de Coordinación do Sistema Universitario da Dirección Xeral de Universidades e Investigación.
-Secretaria, que actuará con voz e voto, Elena Goldar Pazos, funcionaria do Servicio de Coordinación do Sistema Universitario.
Santiago de Compostela, 13 de xuño de 1996.
José Manuel Touriñán López
Director Xeral de Universidades e Investigación
5024
ORDE do 17 de xuño de 1996 pola que se resolve a convocatoria de axudas económicas para a realización de actividades de formación dirixidas ó profesorado de niveis non universitarios e organizadas polos movementos de renovación pedagóxica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1996

Por Orde do 7 de febreiro de 1996 (DOG do 22 de marzo) a Consellería de Educación e Ordenación Universitaria convocou axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1996 e organizadas polos movementos de renovación pedagóxica.
Vista a proposta formulada pola comisión de selección, e de conformidade coa base 10 da convocatoria,
RESOLVO:
1. Concederlles, con cargo á aplicación orzamentaria 07.03.3221.480.0. as axudas que se relacionan no anexo desta orde.
2. O pagamento das axudas económicas farase, unha vez feita a debida xustitifación, que se deberá realizar ata o 10 de outubro para as actividades que finalicen ata o 30 de setembro incluído, e ata o 10 de decembro de 1996 para as actividades realizadas entre o 1 de outubro e o 9 de decembro incluídos.
3. Contra esta resolución os interesados poderán interpoñer recurso contencioso-administrativo ante a Sala do Contencioso Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no DOG.
Santiago de Compostela, 17 de xuño de 1996.
Celso Currás Fernández
Conselleiro de Educación e Ordenación Universitaria
ANEXO
Nova Escola Galega:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
3ª Actividade de escola de verán: 100.000 ptas.
Actividades ó longo do ano: 342.857 ptas.
ASPGP-Asociación Socio-Pedagóxica Galaico-Portuguesa:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
3ª Actividade de escola de verán: 100.000 ptas.
Actividades ó longo do ano: 342.857 ptas.
APJEGP-Asociación Pedagóxica Xornadas do Ensino de Galiza e Portugal:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
3ª Actividade de escola de verán: 100.000 ptas.
Actividades ó longo do ano: 342.857 ptas.
Escola Viva:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
3ª Actividade de escola de verán: 100.000 ptas.
Actividades ó longo do ano: 342.857 ptas.
Universidade Popular. Escola de Verán de Corcubión:
1ª Actividade de escola de verán: 400.000 ptas.
Actividades ó longo do ano: 342.857 ptas.
AS-PG-Asociación Socio-Pedagóxica Galega:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
3ª Actividade de escola de verán: 100.000 ptas.
Actividades ó longo do ano: 342.857 ptas.
AP.IGSP-Asociación Pedagóxica Instituto Galego de Socio-Pedagoxía:
1ª Actividade de escola de verán: 700.000 ptas.
2ª Actividade de escola de verán: 300.000 ptas.
Actividades ó longo do ano: 342.857 ptas.
MRP-Escola de Verán de Lugo:
1ª Actividade de escola de verán: 700.000 ptas.
5046
RESOLUCIÓN do 28 de abril de 1996, da Delegación Provincial de Ourense, pola que se dispón a inscrición e a publicación da revisión salarial do convenio colectivo de ámbito provincial do sector da hostelería de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/07/1996

Visto o texto da revisión salarial do convenio colectivo provincial do sector da hostelería (código nº 3200215) de Ourense, con entrada nesta delegación provincial, subscrito en representación da parte económica pola Federación de Empresarios de Hostelería de Ourense e da parte social polas centrais sindicais; UXT, CC.OO. e CIG, todas con lexitimidade suficiente para asina-lo dito convenio, en xuntanza celebrada o 6 de marzo de 1996, e de conformidade co disposto no artigo 90.2º e 3º, do Estatuto dos traballadores, texto refundido aprobado por R.D. 1/1995, do 24 de marzo, R.D. 1040/1981, do 22 de maio, sobre rexistro e depósito de convenios colectivos de traballo e R.D. 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo.
Esta delegación provincial,
ACORDA:
Primeiro.-Ordena-la inscrición deste no rexistro de convenios colectivos desta delegación provincial, con notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 26 de abril de 1996.
Manuel López Casas
Delegado provincial de Ourense
Reunida a comisión paritaria do convenio colectivo do sector de hostelería procede á actualización das táboas salariais de 1995, conforme a cláusula de revisión salarial no 0,8% que servirá como base de cálculo á subida salarial do convenio colectivo do ano 1996.
1.-122.013119.145116.287113.444
2.-113.444110.557107.696104.837
3.-107.155104.294101.430 98.566
4.- 95.706 92.842 92.842 90.121
5.- 86.130 83.267 80.405 80.405
6.- 81.838 81.838 80.405 80.405
7.- 81.838 81.838 80.405 80.405
En Ourense, 6 de marzo de 1996.
Rubricado
96-3842
RESOLUCIÓN do 18 de xuño de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes intersadas no recurso contencioso-administrativo 03/7644/96 interposto por Repsol Petróleo, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/07/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 03/7644/96 interposto por Repsol Petróleo, S.A., contra Decreto 27/1996, do 25 de xaneiro, polo que se aproba o Regulamento de desenvolvemento lexislativo do capítulo IV da Lei 8/1993, reguladora da Administración hidraúlica, relativo ó canon de saneamento, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal
Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 18 de xuño de 1996.
José Antonio Fernández Vázquez
Secretario xeral de Política Territorial, Obras Públicas e Vivenda
3872
CORRECCIÓN de erros.-Decreto 250/1996, do 20 de xuño, polo que se nomea a José Manuel Soto Vázquez director xeral de Comunicación Social e Audiovisual da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — II. AUTORIDADES E PERSOAL — 01/07/1996

Advertidos erros no devandito decreto, publicado no DOG nº 122, do venres, 21 de xuño de 1996, cómpre face-las oportunas correccións:
-Nas páxinas 6.097 e 6.099, no sumario e na 6.100 no 2º parágrafo, onde di: «José Manuel Soto Vázquez director xeral de Comunicación Social...», debe dicir: «José Manuel Soto Váquez director xeral de Medios de Comunciación Social...».
3153
DECRETO 264/1996, do 12 de xuño, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 01/07/1996

En virtude do establecido nos artigos 8, parágrafo 3º, e 10 f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 e) do Regulamento de réxime
interno deste, publicado no DOG nº 114, do 11 de xuño de 1996, e de acordo coa proposta efectuada polas organizacións correspondentes,
DISPOÑO:
Que cesen como membros, titulares ou suplentes, do Consello Económico e Social de Galicia, de acordo coa proposta das organizacións que se sinalan, as persoas seguintes:
U.G.T. de Galicia:
Titular: Jesús Mosquera Sueiro.
Suplente: Manuel Ferreiro Mosquera.
CC.OO. de Galicia:
Titular: Luis Alba Álvarez.
Suplente: Eduardo Fernández Pérez.
Santiago de Compostela, a doce de xuño de mil novecentos noventa e seis.
Manuel Fraga Iribarne
Presidente
4953
DECRETO 265/1996, do 12 de xuño, polo que se nomean varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 01/07/1996

En virtude do establecido nos artigos 8.3º e 9.1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, publicado no DOG nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.-Noméanse como membros, titulares ou suplentes, do Consello Económico e Social de Galicia, de acordo coa proposta da organización que se sinala, as persoas seguintes:
CC.OO. de Galicia.
Titulares:
Marijé Díaz Sánchez
Eduardo Fernández Pérez
Suplentes:
Luis Alba Álvarez
Rafael Sánchez-Fernández García
Santiago de Compostela, doce de xuño de mil novecentos noventa e seis.
Manuel Fraga Iribarne
Presidente
4951
RESOLUCIÓN do 29 de abril de 1996, da Delegación Provincial de Pontevedra, pola que se dispón a inscrición, depósito e publicación no Diario Oficial de Galicia do convenio colectivo da empresa Butavigo, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/07/1996

Visto o expediente do convenio colectivo para a empresa Butavigo, S.A., que tivo entrada nesta delegación provincial o día 25-4-1996, subscrito, en representación da parte económica, por unha representación da empresa, e da parte social, polos delegados de persoal, en data 1-4-1996. De conformidade co disposto no artigo 90,2º y 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colec
tivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 29 de abril de 1996.
Antonio Coello Bufill
Delegado provincial de Pontevedra
ANEXO
Táboa salarial
Categoría
Táboa
salarial
1995
Incremento
3,7%
Táboa
salarial
1996
Xefe de administración
114.982
4.254
119.236
Oficial de primeira
92.834
3.435
96.269
Oficial de segunda
87.330
3.231
90.561
Almaceneiro
85.473
3.161
88.634
Aspirante
52.407
1.939
54.346
Telefonista
76.607
2.834
79.441
Auxiliar de oficina
79.385
2.937
82.322
Vixilante xurado
79.385
2.937
82.322
Garda
77.138
2.854
79.992
Conductor de camión
90.825
3.361
94.186
Conductor reparto
87.839
3.250
91.089
Conductor de carretilla
85.834
3.176
89.010
Mozo almacén e reparto
80.381
2.974
83.355
Mecánico visitador e montador
95.683
3.540
99.223
Mecánico instalador
94.722
3.505
98.227
Limpadora por horas
326
12
348
Nota.-O incremento efectuarase sobre os conceptos de salario base, antigüidade, plus de transporte e primas.
4972
ORDE do 24 de xuño de 1996 pola que se publican as zonas educativas para os efectos de concurso de traslados entre funcionarios do corpo de mestres.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/07/1996

O novo deseño da rede de centros, o proceso de adscrición do profesorado ó primeiro ciclo da educación secundaria obrigatoria e o novo catálogo de postos de educación primaria, fai preciso deseñar unha nova zonificación para os efectos de participación en concurso de traslados e máis concre
tamente de cara ó exercicio do dereito preferente que o profesorado teña recoñecido segundo o disposto nos reais decretos 895/1991 y 1774/1994. Na súa virtude, esta consellería,
DISPÓN:
Primeiro.-Facer públicas as zonas educativas no ámbito da Comunidade Autónoma de Galicia, deixandeo sen efecto as publicadas no DOG do 12 de novembro de 1990, por Orde do 24 de outubro de 1990.
Segundo.-O profesorado que teña acreditado dereito preferente, por calquera das circunstancias que constan na normativa legal anteriormente citada, exercerá este dereito, con carácter forzoso, á localidade da que dimana este dereito e con carácter voluntario e calquera das localidades da zona educativa que por esta orde se fai pública, no ben entendido, que en ámbolos dous supostos exercerá o dereito por tódalas especialidades que teña acreditadas. De non participar por esta modalidade ou por tódalas especialidades acreditadas, decaerá no seu dereito preferente.
Santiago de Compostela, 24 de xuño de 1996.
Celso Currás Fernández
Conselleiro de Educación e Ordenación Universitaria
4994